**CONTRACT DE SPONSORIZARE**

**Nr. .........din ..............**

# PĂRŢILE CONTRACTANTE

**.................................................................................** cu sediul în........................................................................., .............................................. cod fiscal ........................., înregistrată la Registrul Comerţului sub nr........................................,cont bancar: …………………………………....................................................., deschis la .........................................., tel./fax ......................, email .........................................................................., reprezentată de domnul/doamna ..................................................................................., avand functia de .................................................................în calitate de **SPONSOR**

**Și**

**Asociația ”SMURD” Galați** cu sediul Galați, bld.Dunărea nr.42, bl.B6, sc.2, et.4, ap.35, județul Galați, cod fiscal 19103554, înregistrată la Judecătoria Galați sub nr.197/PJ/2006, reprezentată de președinte Voicu Costică

în calitate de **BENEFICIAR**

# 1. OBIECTUL CONTRACTULUI

ART. 1. Obiectul contractului îl constituie oferirea de către SPONSOR a sumei de ....................... RON, sumă ce va fi folosită pentru achiziția de materiale și echipamente medicale necesare pentru asigurarea măsurilor de prevenire și în vederea creșterii capacității de intervenție în combaterea coronavirusului.

# 2. DREPTURILE ŞI OBLIGAŢIILE PĂRŢILOR

ART. 2.1. SPONSORUL se obligă să pună la dispoziţia beneficiarului suma prevăzută la art. 1 al prezentului contract, prin transfer bancar in contul BENEFICIARULUI nr. RO84BTRLRONCRT01801205A91805XX (RON) deschis la Banca Transilvania SA, Sucursala Galați.

ART. 2.2. BENEFICIARUL va utiliza suma sponsorizată în scopul arătat în prezentul contract.

ART. 2.3. SPONSORUL ori BENEFICIARUL este obligat să aducă la cunoştinţă publicului sponsorizarea într-un mod care să nu lezeze, direct sau indirect, activitatea sponsorizată, bunele moravuri sau ordinea şi liniştea publică.

# 3. DURATA CONTRACTULUI

ART. 3. Durata contractului este de la data semnării până la data de 31.12.2020, cu posibilitatea prelungirii lui ca urmare a acordului ambelor părţi.

# 4 . CONFLICTE ŞI LITIGII

ART. 4.1. Părţile au convenit ca toate neînţelegerile privind validitatea prezentului contract sau rezultate din interpretarea, executarea sau încetarea acestuia să fie rezolvate pe cale amiabilă de reprezentanţii lor.

ART. 4.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

# 5. PRELUCRAREA DATELOR CU CARACTER PERSONAL

ART. 5.1. Părțile se obligă să prelucreze datele cu caracter personal obținute în virtutea executării prezentului Contract cu respectarea principiilor prevăzute de legislația în materie de protecția datelor (principiul legalității, echității, transparenței, exactității, responsabilității, limitării legate de scop și de stocare). În sensul dispozițiilor prezentului Contract, datele care fac obiectul prelucrării se pot referi la: nume, prenume, funcție, adresă de email, număr de telefon.

ART. 5.2. Scopul prelucrării datelor este reprezentat de executarea dispozițiilor prezentului Contract. Prelucrarea nu poate fi extinsă la alte scopuri, cu excepția cazului în care Părțile convin în mod expres sau există o obligație legală care dă dreptul Părții să prelucreze datele.

ART. 5.3. Părțile se obligă să păstreze confidențialitatea datelor cu caracter personal. Fiecare dintre acestea garantează că accesul la datele care fac obiectul prelucrării va fi permis doar angajaților responsabili de respectiva relație contractuală.

ART. 5.4. Fiecare dintre Părți se obligă să implementeze măsuri rezonabile de siguranță fizică, tehnică și administrativă astfel încât să preîntâmpine incidente ca pierderea, folosirea inadecvată, accesul neautorizat, dezvăluirea, alterarea sau distrugerea datelor cu caracter personal. În eventualitatea unui incident privind protecția datelor, fiecare dintre Părți trebuie să notifice celeilalte acest lucru în termen de 24 de ore.

ART. 5.5. Oricare dintre Părți se obligă să nu comunice datele personale transmise de cealaltă Parte către orice terț cu următoarele excepții (i) există temei legal sau (ii) există temei contractual și Partea și-a exprimat acordul.

ART. 5.6. La încetarea relației contractuale Părțile se obligă să înceteze prelucrarea datelor cu caracter personal, cu excepția cazurilor în care (i) o obligație legală impune prelucrarea în continuare sau (ii) exercitarea unor drepturi în instanță și/sau în față autorităților statului cu atribuții de control, situații în care Părțile vor fi ținute în continuare la respectarea confidențialității.

# 6. CLAUZE FINALE

ART. 6.1. Modificarea prezentului contract se face numai prin act adiţional încheiat între părţile contractante.

ART. 6.2. Prezentul contract reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

ART. 6.3. Prezentul contract a fost încheiat într-un număr de 2 exemplare, câte unul pentru fiecare parte contractantă.

Încheiat astăzi ........................................

SPONSOR BENEFICIAR

……………………………………..……………….. Asociația ”SMURD” Galați

Administrator, Voicu Costică

*Persoană de contact:*

*Dominteanu Elena Mădălina*

*E-mail: asociatiasmurdgalati@gmail.com*